  Туспуктэм: Григорий Фомин Майя Бывальцева Сергей Смирнов Удмуртиысь тӧролэн но кивалтэтлэн администрациенызы кивалтон ужысь кошке. Со элькун кивалтӥсьлэн Росси азьмурт бордын ялан ужась оскем муртэз луоз, ивортӥз улосвыл тӧролыкъёслэн пресс-службазы. Александр Бречаловлэн кылъёсызъя, Сергей Смирнов элькунын бадӟым саклык висъяз патриотической ужлы но коммерци луисьтэм огазеяськонъёсты азинтонлы. Берло аръёс возьматӥзы, макем бадӟым инты басьто та ӧръёс, пусйиз Удмуртилэн тӧроез. « Смирновез постпред интые юнматон – со нырысь ик Удмуртилэсь ӵектосъёссэ федерал ёзын азинтон. Ужан опытэз но политикаын нимыз солы элькунлэсь тунсыкъёссэ лоббировать карыны луонлык сётоз » Александр Бречалов, Удмуртилэн тӧроез ВАТСАН Сергей Витальевич Смирнов вордӥськиз 1978-тӥ арын 2-тӥ куартолэзе.  Школаез йылпумъяса, ФСБ-лэн Москваысь кунгожчиосты дасясь институтаз «юриспруденция» ӧнеръя дышетскыны пыриз.  2000-тӥ арысен Москваысь Лианозово ёросын депутатэ бырйиськылӥз.  2004-2005 аръёсы – «Спортивная Россия» мер огазеяськонлэн ёзэтэзлэн кивалтӥсез.  2007-тӥ арын «Молодая Гвардия Единой России» огазеяськонлэн ёзчиез луиз.   2007-тӥ арын ик Москваысь Кар дума бордын ужась Егитъёслэн палатаязы пыриз но спортъя, мугорез кыдатонъя но туризмъя секцилэн кивалтӥсезлэн воштӥсез луиз.   2011-тӥ арын Москваысь Егитъёслэн но семьяослэн политиказыя департаментын «Молодые Москвичи» центрлэн кивалтӥсезлэн воштӥсез интые юнматӥзы.   2013-тӥ арын Москваысь Новомосковской но Троицкой административной округъёсын Егитъёслэн но семьяослэн политиказыя департаментэн кивалтыны кутскиз.   2014-тӥ арын Егитъёсын ужанъя федерал агентстволэн кивалтӥсезлэн воштӥсез луиз.   2016-тӥ арын 19-тӥ куарусёнэ Россилэн азьмуртэзлэн пуш политикая управлениезлэн кивалтӥсезлэн воштӥсез луиз, отын Федерал собраниен кусып возён понна кылкутӥз.  2017-тӥ арын 7-тӥ оштолэзьысен Удмуртиысь тӧролэн но кивалтэтлэн администрацизылэн кивалтӥсез. Тегъёс: Удмуртия СергейСмирнов кивалтӥсьёс  